Vadas (upė)

Vadas (rus., , Didysis Vadas, ) – upė Rusijoje, daugiausia Penzos srityje ir Mordovijoje; Mokšos kairysis intakas (Okos baseinas). Prasideda keliomis ištakomis iš versmių Penzos srities Pačelmos rajone, Čerkasų miške. Teka į šiaurę pro Mordoviją, vietomis Riazanės srities pakraščiais. Įteka į Mokšą 105 km nuo jos žiočių, į pietus nuo Kadomo gyvenvietės.

Didžiausi intakai: Parca, Javasas (dešinieji).

Teka daugiausia pelkėtomis ir miškingomis vietomis. Žemupyje smarkiai vinguriuoja. Laivuojama per poplūdžius.

Pagrindinės gyvenvietės prie Vado: Vadinskas, Širingušis, Avdalovas, Dubitelis.

Vandenvardis siejamas arba su baltiškais žodžiais  'vadaksnis, išdžiūstanti upė, sausupė',  'miško aikštė, laukymė', arba su finougriška šaknimi *vad 'drėgmė, vilgšmė'.Река Вад, правый приток реки Мокши, 62info.ru

 Šaltiniai 

Kategorija:Rusijos upės
Kategorija:Mordovija